Nos Conradus, diuina miseracione episcopus, ac capitulum alme ecclesie Aboensis, considerantes ecclesiam nostram Aboensem debitis obsequiis quamplurimum defraudari et presertim ab hiis, qui eius curam vna nobiscum gerere deberent, quam ob rem vigore et auctoritate presencium vniversos dicte nostre ecclesie canonicos ad personaliter residendum apud cathedram et ibidem iuxta canonica instituta ministrandum seriose citamus, mandantes quatenus tres menses a publicacione presencium apud eandem ecclesiam personaliter resideant et ad residendum comparere, alioquin ex tunc ab omni prebendarum suarum fructu et participacione canonice distribucionis sunt seclusi. Datum Abo anno 1488 nostris sub secretis.